KISKŐRÖS VÁROS POLGÁRMESTERE


ELŐTERJESZTÉS
(a Képviselő-testület 2026. július 29.-i rendkívüli ülésére)


TÁRGY:	A KISKŐRÖS, ÁRPÁD U. 20. SZÁM ALATTI, VOLT KOLLÉGIUM ÉPÜLET 1. EMELETÉNEK INGYENES HASZNÁLATBA ADÁSA 


A Kecskeméti Tankerületi Központ megkereséssel fordult Kiskőrös Város Önkormányzata felé a Kiskőrös 2560 hrsz. alatt nyilvántartott, természetben Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészének (a továbbiakban: Ingatlanrész) használatba vétele tárgyában, pedagógiai szakszolgálat működtetése, mint állami köznevelési közfeladat ellátásának céljából.
A használatba vétel révén olyan tagintézményi szintű tevékenységek (ellátási kör bővítése és optimálisabbá tétele, nagyobb létszámú csoportos foglalkozások, szülők és partnerek számára szervezett programok) megvalósítása válik biztosítottá, amelyeket a tagintézmény korábban, helyiségek hiánya miatt egyáltalán nem, vagy rendkívül korlátozott feltételek mellett tudott csak ellátni.

A nemzeti köznevelésről szóló 2011. évi CXC. törvény 4. § 14a. pontjának q) alpontja és 74. § (1) bekezdés alapján a pedagógiai szakszolgálat működtetése kötelező állami közfeladat.

A nemzeti vagyonról szóló 2011. évi CXCVI. törvény 11. § (13) bekezdésében foglaltak szerint a nemzeti vagyon ingyenesen kizárólag közfeladat ellátása, a lakosság közszolgáltatásokkal való ellátása, valamint e feladatok ellátásához szükséges infrastruktúra biztosítása céljából az ahhoz szükséges mértékben hasznosítható, valamint adható vagyonkezelésbe.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) önkormányzati rendeletének 27. § (4) bekezdésében foglaltak szerint az önkormányzati vagyon használati, hasznosítási jogának ingyenes átengedésére – az átengedés időtartamától függetlenül – értékhatár nélkül, a nemzeti vagyonról szóló törvényben foglaltakra figyelemmel a Képviselő-testület jogosult.

Az Önkormányzat az Árpád u. 20. szám alatti Ingatlanrészt 2026. augusztus 17. napjától határozatlan időtartamra, pedagógiai szakszolgálati feladatellátás céljára adja a Kecskeméti tankerületi Központ ingyenes használatába.

Fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.


Kiskőrös, 2026. július 27.


Domonyi László sk.
polgármester










HATÁROZAT-TERVEZET


A Képviselő-testület
1. egyetért azzal, hogy Kiskőrös Város Önkormányzata, tulajdonában és kezelésében lévő Kiskőrös, 2560 hrsz. alatt nyilvántartott, természetben Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészét 2026. augusztus 17. napjával a nemzeti köznevelésről szóló 2011. évi CXC. törvény 4. § 14a. pontjának q) alpontja és 74. § (1) bekezdés alapján a Kecskeméti Tankerületi Központ ingyenes használatába adja, pedagógiai szakszolgálat, mint állami köznevelési közfeladat ellátásának céljából, a határozat-tervezet mellékletét képező használati megállapodásban foglalt szerződéses feltételekkel 
2. hozzájárul ahhoz, hogy a Kecskeméti Tankerületi Központ pedagógiai szakszolgálati feladatok ellátásának telephelyeként a 6200 Kiskőrös Árpád u. 20. szám alatt elhelyezkedő volt kollégium épület 1. emeleti 377,76 m2 térmértékű ingatlanrészét bejegyeztesse.
3. felhatalmazza a polgármestert, a határozat-tervezet mellékletét képező használati megállapodás aláírására, valamint a kapcsolódó jognyilatkozatokat meg.

Felelős:	polgármester
Határidő:	értelemszerűen

